ΝΕΑ ΠΟΡΕΙΑ 19/4/1994,

επιμέλεια Παναγιώτη Λενέτη

Βασίλης Παπλωματάς

παρουσία του Κώστα Βασάλου

και του Στέλιου Παπαδέλη

Η παλιά φουρνιά

Στα γραφεία του ΚΚΕ τρείς παλαίμαχοι αγωνιστές, ο μπάρμπα Κώστας Βασάλος, ο μπάρμπα Βασίλης και ο μπάρμπα Στέλιος. Αντάρτες στον Εμφύλιο γνώρισαν στο πετσί τους και την δικτατορία του ’67. Τρείς από τους 160 πρώτους συλληφθέντες. Το πρωί της 21 Απριλίου άκουσαν στην πόρτα τον γνώριμο ήχο του χωροφύλακα.

Μας μάζεψαν, θα πει ο μπάρμπα Βασίλης, στο διδασκαλείο (σημερινή Ακαδημία). Σιγά-σιγά φέρανε και τους υπόλοιπους, φτάσαμε γύρω στα 160 άτομα. Όλοι αριστεροί «σταμπαρισμένοι».

Ανάμεσα τους ο Δήμαρχος της Μυτιλήνης ο Απόστολος Αποστόλου, ο Βουλευτής Παππάς και αρκετοί άλλοι. Εκεί κάτσαμε μια βδομάδα, όλη την Μεγάλη Εβδομάδα, τo Σάββατο της Ανάστασης, ήρθε ο προηγούμενος Δεσπότης και μας «ανέστησε». Τότε θυμάμαι ότι είχαμε πέσει πάνω του, με πρώτο τον Δάσκαλο Αποστόλου, και τον παρακαλούσαμε ν***α μεσολαβήσει να*** αφήσουν ελεύθερε***ς 5-6 γυναίκες*** που ήταν μαζί μας. «Να κοιτάτε την δουλειά σας» μας απάντησε αυτός.

Μετά από δύο μέρες μας φόρτωσαν σε ένα αρματαγωγό και από κει στα Γιούρα στη Λέρο. Φεύγουμε τελευταία το 1970 και ήρθαμε πίσω στο νησί.

Όταν τους ρωτάμε, αν σήμερα μπορεί να επαναληφθεί κάτι παρόμοιο, μας απαντούν: «Σήμερα οι δικτατορίες γίνονται αλλιώς. Αν θέλεις να ελέγξεις τις χώρες, το κάνεις χωρίς να χρησιμοποιείς όπλα....».